पार्लियामेंट ऑफ वर्ल्ड रिलीजंस 11 से 27 सितम्बर 1893 में शिकागो में हुई, आज उस स्थान पर शिकागो आर्ट इंस्टीट्यूट है. शिकागो के इसी कार्यक्रम में स्वामी विवेकानंद का ऐसा जादू चला कि आज शिकागो की एक रोड का नाम स्वामी विवेकानंद वे रखा गया है. लेकिन उसमें भाग लेना उनके लिए आसान नहीं था. जब उनको पता चला कि सारे धर्मों की एक विश्व धर्म संसद शिकागो में हो रही है, तो उन्होंने तय किया कि हिंदू धर्म के बारे में बाकी विश्व को सही तरीके से बताने का ये बेहतरीन मौका होगा.